# ਨਿੱਜੀ ਤੌਰ 'ਤੇ ਪੜ੍ਹਾਉਣ ਲਈ ਪਹਿਲਕਦਮੀ (ਟਿਊਟਰ ਲਰਨਿੰਗ ਇਨੀਸ਼ੀਏਟਿਵ): ਮਾਪਿਆਂ, ਦੇਖਭਾਲ ਕਰਨ ਵਾਲਿਆਂ ਅਤੇ ਪਰਿਵਾਰਾਂ ਲਈ ਜਾਣਕਾਰੀ

ਇਹ ਜਾਣਕਾਰੀ ਮਾਪਿਆਂ, ਦੇਖਭਾਲ ਕਰਨ ਵਾਲਿਆਂ ਅਤੇ ਸਰਪ੍ਰਸਤਾਂ ਲਈ ਟਿਊਟਰ ਲਰਨਿੰਗ ਇਨੀਸ਼ੀਏਟਿਵ ਬਾਰੇ ਹੈ, ਜੋ 2023 ਵਿੱਚ ਵਿਦਿਆਰਥੀਆਂ ਨੂੰ ਉਹਨਾਂ ਦੀ ਸਿੱਖਿਆ ਵਿੱਚ ਸਹਾਇਤਾ ਕਰਨਾ ਜਾਰੀ ਰੱਖੇਗਾ।

ਵਿਕਟੋਰੀਅਨ ਸਰਕਾਰ 2023 ਲਈ ਸਫ਼ਲ ਟਿਊਟਰ ਲਰਨਿੰਗ ਇਨੀਸ਼ੀਏਟਿਵ (TLI) ਨੂੰ ਵਧਾਉਣ ਲਈ ਹੋਰ 258.4 ਮਿਲੀਅਨ ਡਾਲਰ ਦਾ ਨਿਵੇਸ਼ ਕਰ ਰਹੀ ਹੈ। ਇਹ ਵਿਕਟੋਰੀਆ ਭਰ ਦੇ ਸਕੂਲਾਂ, ਜਿਵੇਂ ਕਿ [School name] ਵਿੱਚ 2022 ਵਿੱਚ ਲੱਗੇ ਟਿਊਟਰਾਂ (ਅਧਿਆਪਕਾਂ) ਨੂੰ ਬਰਕਰਾਰ ਰੱਖਣ ਦੇ ਯੋਗ ਬਣਾਵੇਗਾ ਜਾਂ ਉਹਨਾਂ ਵਿਦਿਆਰਥੀਆਂ ਦੀ ਮੱਦਦ ਕਰਨ ਲਈ ਨਵੇਂ ਅਧਿਆਪਕਾਂ ਦੀ ਭਰਤੀ ਕਰੇਗਾ ਜਿਨ੍ਹਾਂ ਨੂੰ ਉਹਨਾਂ ਦੀ ਸਿੱਖਿਆ ਵਿੱਚ ਵਾਧੂ ਸਹਾਇਤਾ ਦੀ ਲੋੜ ਹੈ।

TLI ਸਕੂਲਾਂ ਨੂੰ ਸਾਖਰਤਾ ਅਤੇ ਅੰਕ ਗਿਆਨ 'ਤੇ ਧਿਆਨ ਕੇਂਦ੍ਰਿਤ ਕਰਦੇ ਹੋਏ, ਵਿਦਿਆਰਥੀਆਂ ਦੇ ਛੋਟੇ ਸਮੂਹਾਂ ਨਾਲ ਕੰਮ ਕਰਨ ਅਤੇ ਉਹਨਾਂ ਦੀ ਸਿੱਖਿਆ ਵਿੱਚ ਸਹਾਇਤਾ ਕਰਨ ਲਈ ਟਿਊਟਰਾਂ ਦੇ ਤੌਰ 'ਤੇ ਯੋਗਤਾ ਪ੍ਰਾਪਤ ਅਧਿਆਪਕਾਂ ਨੂੰ ਸ਼ਾਮਲ ਕਰਨ ਦੇ ਯੋਗ ਬਣਾਉਂਦਾ ਹੈ। ਇਹ ਪਹਿਲ ਉਨ੍ਹਾਂ ਆਸਟ੍ਰੇਲੀਆਈ ਅਤੇ ਅੰਤਰਰਾਸ਼ਟਰੀ ਸਬੂਤਾਂ ਨਾਲ ਮੇਲ ਖਾਂਦੀ ਹੈ, ਜੋ ਇਹ ਦਰਸਾਉਂਦੇ ਹਨ ਕਿ ਛੋਟੇ ਗਰੁੱਪ ਵਿੱਚ ਪੜ੍ਹਾਈ ਵਿਦਿਆਰਥੀਆਂ ਨੂੰ ਉਹਨਾਂ ਦੀ ਸਿਖਲਾਈ ਵਿੱਚ ਤਰੱਕੀ ਕਰਨ ਵਿੱਚ ਸਹਾਇਤਾ ਕਰਨ ਲਈ ਉਪਲਬਧ ਸਭ ਤੋਂ ਪ੍ਰਭਾਵਸ਼ਾਲੀ ਵਿੱਦਿਅਕ ਦਖ਼ਲ ਵਿੱਚੋਂ ਇੱਕ ਹੈ।

[School name] ਉਹਨਾਂ ਸਾਰੇ ਟਿਊਟਰਾਂ, ਅਧਿਆਪਕਾਂ ਅਤੇ ਪਰਿਵਾਰਾਂ ਦਾ ਧੰਨਵਾਦ ਕਰਨਾ ਚਾਹੇਗਾ ਜੋ ਪਿਛਲੇ ਸਾਲ ਦੇ [school name] ਦੇ TLI ਪ੍ਰੋਗਰਾਮ ਦਾ ਸਮਰਥਨ ਕਰਨ ਵਿੱਚ ਸ਼ਾਮਲ ਸਨ।

ਟਿਊਟਰ ਲਰਨਿੰਗ ਇਨੀਸ਼ੀਏਟਿਵ ਲਈ ਚੁਣੇ ਗਏ ਵਿਦਿਆਰਥੀਆਂ ਦੇ ਪਰਿਵਾਰਾਂ ਨਾਲ ਸਕੂਲ ਵੱਲੋਂ ਸਿੱਧਾ ਸੰਪਰਕ ਕੀਤਾ ਜਾਵੇਗਾ।

ਜੇਕਰ [School name] ਵਿਖੇ ਟਿਊਟਰ ਲਰਨਿੰਗ ਇਨੀਸ਼ੀਏਟਿਵ ਬਾਰੇ ਤੁਹਾਡੇ ਕੋਈ ਸਵਾਲ ਹਨ, ਤਾਂ ਕਿਰਪਾ ਕਰਕੇ [School’s TLI contact / coordinator] ਨਾਲ ਸੰਪਰਕ ਕਰੋ।

ਟਿਊਟਰ ਲਰਨਿੰਗ ਇਨੀਸ਼ੀਏਟਿਵ ਬਾਰੇ ਹੋਰ ਜਾਣਕਾਰੀ ਇੱਥੇ ਉਪਲਬਧ ਹੈ: [ਟਿਊਟਰ ਲਰਨਿੰਗ ਇਨੀਸ਼ੀਏਟਿਵ: ਤੁਹਾਡੇ ਬੱਚੇ ਲਈ ਵਾਧੂ ਪੜ੍ਹਾਈ ਸਹਾਇਤਾ | ਵਿਕਟੋਰੀਅਨ ਸਰਕਾਰ (www.vic.gov.au)](https://www.vic.gov.au/tutor-learning-initiative-extra-learning-support-your-child)

ਅਸੀਂ 2023 ਵਿੱਚ [school name] ਦੇ TLI ਪ੍ਰੋਗਰਾਮ ਨੂੰ ਜਾਰੀ ਰੱਖਣ ਦੀ ਉਮੀਦ ਰੱਖਦੇ ਹਾਂ ਤਾਂ ਜੋ ਛੋਟੇ ਸਮੂਹਾਂ ਨੂੰ ਪੜ੍ਹਾਈ ਵਿੱਚ ਸਹਾਇਤਾ ਪ੍ਰਦਾਨ ਕੀਤੀ ਜਾ ਸਕੇ ਜੋ ਸਾਡੇ ਵਿਦਿਆਰਥੀਆਂ ਨੂੰ ਹੁਣ ਅਤੇ ਭਵਿੱਖ ਵਿੱਚ ਵਧਣ-ਫੁੱਲਣ ਦੇ ਯੋਗ ਬਣਾਵੇਗਾ।